Document ID: /roh_data/filtered/fineweb-2-filterrobots_roh.jsonl.gz/3000

L’iniziativa dal chantun Vallais pretendeva che la Svizra aboleschia la cunvegna internaziunala da Berna che reglescha la protecziun da plirs animals. La finamira era da contractar da nov la cunvegna da Berna e d’alura excluder il luf ord da questa protecziun per pudair far chatscha sin il luf.
Iniziativa dal chantun Valais giud maisa
Il Cussegl naziunal aveva approvà avant in onn l'iniziativa dal chantun Vallais perquai ha la Chombra pitschna anc ina giada stuì tractar la fatschenta. La maioritad da la cumissiun d'ambient ha proponì danovamain da refusar l'iniziativa. Ella ha fatg allusiun sin la revisiun da la lescha da chatscha nua ch'il tractament dal luf vegn reglà da nov.
Sboz per lescha da chatscha prevesa da schluccar la protecziun dal luf
Il Cussegl federal aveva preschentà l’avust il sboz per la lescha da chatscha. Previs è da schluccar la protecziun dal luf. Uschia pudessan lufs che fan, malgrà tut las mesiras da protecziun pussaivlas, donns ni periclitescha ils umans era vegnì sajettads. Era vegniss la cumpetenza translocada sin ils chantuns uschia che lez pudessan decider da sajettar animals nuschaivels.
RR novitads 15:00